Fakultet savremenih umetnosti
<s>Fakultet savremenih umetnosti (FSU), nekadašnja Akademija lepih umetnosti i multimedija, je fakultet scenskih i primenjenih umetnosti sa sedištem u  Beogradu.</s><s>Osnivač Fakulteta savremenih umetnosti je ITS – Visoka škola strukovnih studija za IT.</s><s>Ministarstvo prosvete, nauke i tehnološkog razvoja Republike Srbije izdalo je rešenje o akreditaciji Akademiji lepih umetnosti i multimedija.</s>

<s>Tokom razvojnog puta dugog više od dvadeset godina postignuto je da se ova ustanova visoko pozicionira među slično profilisanim privatnim obrazovnim ustanovama u Republici Srbiji.</s><s>Ustanova je i pokretač kulturnog događaja pod imenom "Dani lepih umetnosti i multimedija".</s><s>Studenti FSU-a učestvuju na manifestacijama kao što je Sterijino pozorje, koje je ustanovljeno još 1956 godine i održava se svake godine u Novom Sadu, ili Međunarodni filmski festivala– FEST.</s>

<s>O školi 
Nastavni plan i program akreditovanih studijskih programa Fakulteta savremenih umetnosti koncipiran je sa težištem na uskostručnim predmetima koji su u direktnoj vezi sa obrazovnim profilom umetnika i producenata u  umetnosti.</s><s>U nastavni plan i program uvedeni su i predmeti koji prate razvoj savremenih informacionih tehnologija, savremene umetničke prakse, kao i veći broj izbornih predmeta.</s><s>Na Fakultetu predaju profesori kao što su Vida Ognjenović, Branislav Lečić i Ivan Bosiljčić.</s>

<s>Program osnovnih studija 
Nastava na Fakultetu savremenih umetnosti zasnovana je na principu aktivnog učenja i individualnog pristupa svakom studentu u odnosu na njegov talenat, senzibilitet, otvorenost, temperament i interesovanja.</s><s>Nastava iz umetničkih predmeta pored toga podrazumeva i česte posete izložbama i muzejima, a zainteresovani studenti mogu učestvovati i u programu stručne prakse.</s><s>Studenti imaju mogućnost predstavljanja svog rada u ustanovama kulture u vidu likovnih izložbi, predstava, itd., kao i rada na realizaciji istih.</s>

<s>Osnovne studije Fakulteta savremenih umetnosti imaju četiri smera:
 Likovne umetnosti - uspešnim završetkom ovog studijskog programa stiče se akademski naziv diplomirani likovni umetnik
 Dizajn - upešnim završetkom ovog studijskog programa stiču se akademski nazivi: dizajner enterijera ili grafički dizajner 
 Dramske umetnosti – Gluma - uspešnim završetkom studijskog programa stiče se akademski naziv dramski i audio-vizuelni umetnik
 Menadžment umetničke produkcije i medija - uspešnim završetkom programa stiče se akademski naziv: diplomirani menadžer umetničke produkcije i medija</s>

<s>Master akademske studije imaju dva smera:
 Likovne umetnosti – Slikarstvo
 Dramske umetnosti – Gluma</s>

<s>Doktorske akademske studije imaju dva smera:
 Likovne umetnosti
 Dramske umetnosti</s>

<s>U okviru svakog predmeta definisane su predispitne obaveze sa brojem poena koje nose i završni ispit na koji student obavezno mora da izađe.</s>

<s>Predispitne obaveze podrazumevaju prisustvo na nastavi, aktivnost na času, pregled radova, samostalni rad, seminarski rad, kolokvijum, test i drugo; mogu nositi najmanje 30, a najviše 70 poena.</s><s>Uslov za izlazak na završni ispit jesu ispunjene predispitne obaveze.</s><s>Maksimalan broj poena koje student može osvojiti na predispitnim obavezama i završnom ispitu jeste 100 poena, što odgovara oceni 10.</s>

<s>Sertifikati 
Pored akademske diplome, studenti imaju mogućnost da polažu ispite za neki od Adobe i Autodesk sertifikata.</s><s>Kao deo obrazovnog sistema LINK group, FSU je partner sa vodećim softverskim kompanijama u oblasti dizajna, multimedije i modelovanja, Adobe Systemom i Autodeskom.</s>

<s>Adobe sertifikacija – ACA (Adobe Certified Associate)
 Visual Communication (Adobe Photoshop)
 Web Authoring (Adobe Dreamweaver)
 Video Communication (Adobe Premiere)
 Graphic Design & Illustration (Adobe Illustrator)
 Print & Digital Media Publication (Adobe InDesign)</s>

<s>Autodesk sertifikacija
 AutoCAD Certified User/Professional
 Autodesk 3ds Max Certified User/Professional</s>

<s>Sistem elektronskog učenja 
Škola koristi sistem za učenje na daljinu, koji se zasniva na programskim jezicima  PHP i  JavaScript, a podatke čuva u dobro poznatom  sistemu za upravljanje bazama podataka.</s>

<s>Spoljašnje veze 
 Zvanična internet prezentacija</s>

<s>Reference</s>

<s>Obrazovanje u Srbiji
Opština Novi Beograd</s>

